Κωνσταντίνος Αραβώσης

Ο Κωνσταντίνος Αραβώσης είναι Καθηγητής και Κάτοχος της έδρας UNESCO  για την Πράσινη Καινοτομία και την Κυκλική Καινοτομία στο ΕΜΠ και Kαθηγητής στο ATHENS MBA (ΕΜΠ – ΟΠΑ) (1997 έως σήμερα) . Είναι συντονιστής της «Ερευνητικής Μονάδας Οικονομικής Περιβάλλοντος και Αειφόρου Ανάπτυξης» του Τομέα Βιομηχανικής Διοίκησης και Επιχειρησιακής Έρευνας της Σχολής Μηχανολόγων Μηχανικών.

Είναι ο Επιστημονικός  Διευθυντής του Ινστιτούτου Κυκλικής Οικονομίας και Βιωσιμότητας (ΙΚΟΒ) του Εθνικού Μετσόβιου Πολυτεχνείου.

Παράλληλα ήταν επισκέπτης Καθηγητής στο Imperial College - University of London και επιστημονικός συνεργάτης στο Earth Engineering Center του Πανεπιστημίου Columbia - USA.

Είναι  Αντιπρόεδρος της Ρυθμιστικής Αρχής Αποβλήτων, Ενέργειας και Υδάτων - ΡΑΑΕΥ και Πρόεδρος του θεματικού κλάδου των Αποβλήτων.

Υπήρξε Γενικός Γραμματέας Δασών  από τον 2/2022 ως τον 7/2023 και προηγουμένως Γενικός Γραμματέας Φυσικού Περιβάλλοντος και Υδάτων στο Υπουργείο Περιβάλλοντας και Ενέργειας από τον 7/2019 .

Είναι Μηχανολόγος Μηχανικός (Πολυτεχνείο Ααχεν- Γερμανίας) με MSc in Management Science από το Imperial College και Phd απο το ΕΜΠ.

Ήταν Σύμβουλος Περιβάλλοντος του Προέδρου της Νέας Δημοκρατίας Κυριάκου Μητσοτάκη και νύν Πρωθυπουργού.

Υπήρξε σύμβουλος του Υπουργού Πολιτισμού για τα έργα των Ολυμπιακών Αγώνων, και της μετα-Ολυμπιακής χρήσης τους.

Διετέλεσε Πρόεδρος της Διοικούσας Επιτροπής του Ινστιτούτου Διοίκησης Παραγωγής και Υπηρεσιών της Ελληνικής Εταιρείας Διοίκησης Επιχειρήσεων.

Υπήρξε Πρόεδρος του Πανελλήνιου Συνδέσμου Επιχειρήσεων Προστασίας Περιβάλλοντος (ΠΑΣΕΠΠΕ), Πρόεδρος της Ελληνικής εταιρείας Διαχείρισης Στερεών Αποβλήτων (ΕΕΔΣΑ), Πρόεδρος της Περιβαλλοντικής Επιτροπής του Τεχνικού Επιμελητηρίου Ελλάδος, Πρόεδρος του Συμβουλίου Ενεργειακής Αξιοποίησης Αποβλήτων - μέλος του παγκόσμιου δικτύου που συντονίζει το Πανεπιστήμιο Columbia - USA και μέλος των Επιτροπών Αξιολόγησης Επενδυτικών και Ενεργειακών Έργων του Υπουργείου Ανάπτυξης.

Επιπλέον, υπήρξε μέλος του Διοικητικού Συμβουλίου του Οργανισμού Εργατικών Κατοικιών (ΟΕΚ) και Γενικός Διευθυντής Περιβαλλοντικών Εταιρειών.

Έχει μεγάλη μελετητική και ερευνητική εμπειρία (ως συντονιστής ή μέλος ομάδας έργου Ευρωπαϊκών Προγραμμάτων) σε θέματα διαχείρισης και αξιολόγησης επενδύσεων, επιχειρησιακής έρευνας και ανάλυσης περιβαλλοντικών επενδύσεων.

Υπήρξε συν-ιδρυτής και κύριος οργανωτής της μεγαλύτερης εθνικής εθελοντικής καμπάνιας (45.000 εθελοντές) LETS DO IT GREECE όπου καθαρίζεται όλη ή χώρα μέσα σε μια μέρα με συμβολικό χαρακτήρα στα πλαίσια της διεθνούς καμπάνιας LETS DO IT WORLD.

Έχει οργανώσει 14 Διεθνή Συνέδρια και έχει συγγράψει βιβλία και πάνω από 100 δημοσιεύσεις σε διεθνή επιστημονικά περιοδικά και σε πρακτικά Διεθνών συνέδριων, ενώ συντόνισε μεγάλο αριθμό εθνικών και διεθνών ερευνητικών έργων.

Είναι Πρόεδρος του Συλλόγου Αποφοίτων Imperial College Alumni Association of Greece.

 Έργο 
Ο καθηγητής Κωνσταντίνος Αραβώσης έχει αφιερώσει το επιστημονικό και ερευνητικό του έργο στην προώθηση της περιβαλλοντικής διαχείρισης και της αειφόρου ανάπτυξης, με έμφαση στις αρχές της κυκλικής οικονομίας και της πράσινης καινοτομίας  .

Μέσω της πολυετούς του ενασχόλησης, έχει συμβάλει καθοριστικά στην ανάπτυξη τεχνολογιών και μεθοδολογιών που προάγουν τη βιώσιμη διαχείριση φυσικών πόρων και την ελαχιστοποίηση του περιβαλλοντικού αποτυπώματος .

Το ερευνητικό του έργο εστιάζει στη σύνθεση περιβαλλοντικών και οικονομικών παραμέτρων για την ανάπτυξη στρατηγικών βιωσιμότητας, ιδίως στον τομέα της διαχείρισης αποβλήτων και της αξιολόγησης τεχνολογικών επενδύσεων .

Μέσα από τη συνεργασία του με διεθνείς και εθνικούς φορείς, συνεισφέρει ενεργά στη διαμόρφωση και υλοποίηση πολιτικών που ανταποκρίνονται στις σύγχρονες προκλήσεις της αειφόρου ανάπτυξης και της περιβαλλοντικής προστασίας.

 Συγγραφική δραστηριότητα 
Δείτε στο: https://www.researchgate.net/profile/Konstantin_Aravossis

στο: https://scholar.google.gr/citations?user=NGCN1vwAAAAJ&hl=el

στο   : http://ntua.academia.edu/KonstantinAravossis/Papers

Για περισσότερες πληροφορίες και δράσεις δείτε στο: https://www.youtube.com/@%CE%9A%CF%89%CE%BD%CF%83%CF%84%CE%B1%CE%BD%CF%84%CE%AF%CE%BD%CE%BF%CF%82%CE%91%CF%81%CE%B1%CE%B2%CF%8E%CF%83%CE%B7%CF%82-%CE%BC1%CF%87

 Παραπομπές 

Κατηγορία:Έλληνες πανεπιστημιακοί του 21ου αιώνα